
u  The  r apici  Tat  es  admit  of  no  delay. 
u  JVhile  wilful ,  you,  and fatally  secure , 

“  Expect  to-morrow 's  more  auspicious  sun, 

“  The  growing  pest ,  wAose  infancy  was  weak 
“  And  easy  vanquished ,  with  triumphant  sxvay 
u  O  erpoxvrs  your  life.” 


DISSERTATIO  MEDICA 

INAUGURALIS, 

QUADAM 


DE 

PHTHISI  PULMONALI 

...  r 

COMPLECTENS. 


PROCEMIUM. 

Quum  more  hujusce  Academiae  almas,  quem¬ 
que  summos  in  medicina  honores  ambientem, 
de  re  medica  aliqua  scribere  oporteat,  pauca  de 
Phthisi  Pulmonali  mihi  disputare  liceat. 

Morbus,  de  quo  in  tractatu  sequenti  verba 
facienda  sunt,  per  regionem  hancce  tam  late 
grassatur,  strageque  tam  dira  devastat,  ut  atten- 

A 


2 

tionem  medicorum  summam  sibi  jure  vindicet. 
Duo  trientes,  Sydenhamo,  medico  peritissimo 
expertissimoque  testante,  eorum,  quos  morbi 
chronici  jugulant,  per  Phthisin  Pulmonalem ,  pe¬ 
reunt  Tabulas  etiam  Londinenses  ( Bilis  of 
Mortality  dictae)  multa  millia  singulis  annis,  ob 
causam  eandem  mortem  oppetere,  nos  certiores 
faciunt. 


Adolescentes  sexus  utriusque  haec  tabes  ple¬ 
rumque  depascitur  :  quantum  igitur  dolendum 
venit,  pro  peste  crudeli,  quae  misericordiae  pror¬ 
sus  expers,  natos  parentibus,  uxores  maritis, 
amicos  amicis,  sine  ullo  discrimine  rapit,  reme¬ 
dium  verum  nullum  medicinae  scientiam  adhuc 

\ 

patefecisse  ! 

In  insulis  hisce,  Phthisin  Pulmonalem  inter 
morbos  endemicos  medici  jure  habent. 


*  Med.  Syden.  Diss.  Epist.  p.  383.  edit.  Lond.  1705. 


DE  PHTHISI  PULMONALI. 


3 


DEFINITIO  MORBI. 

Culleno,  celebri  hujus  Academiae  Noso- 
logo,  morbus,  verbis  sequentibus,  definitur : 

“  Corporis  emaciatio  et  debilitas,  cum  tussi, 
febre  hectica,  et  plerumque  cum  expectora- 
tione  purulenta.”  In  duas  species  fihthisin  ite¬ 
rum  dividit,  nempe  in  fihthisin  incipientem, 
u  sine  expectoratione  puris  fihthisinque  con¬ 
firmatum,  “  cum  expectoratione  purulenta.” 
Sed  hae  duae  species  stadia  diversa  morbi  ejus¬ 
dem  solummodo  habendae  sunt. 


HISTORIA  MORBI. 

Inter  symptomata,  quae  stadio  hujusce  morbi 
primo  sese  ostendunt,  sequentia  jure  recensenda 
veniunt ;  tussicula,  scilicet,  arida,  nonnunquam 

vero  mucus  spumans  rejicitur  ;  respiratio  plus- 
ve  minusve  impedita,  sensusque  stricturae,  pon- 
derisve  in  aliqua  parte  thoracis  percipitur,  prae¬ 
cipue  post  motum,  etiam  lenissimum  ;  spiritus 
crebrius,  difficiliusque  trahitur  ;  pulsus  arteria¬ 
rum,  initio  fere  naturales,  cito  frequentiores  e- 
vadunt  ;  calor  naturalis  augetur  ;  perspiratio- 
que  insensibilis  in  sudorem  levem  convertitur  ; 
vomitus,  post  pastum,  aegrum  vexat.  His  aut 
serius  aut  ocyiis  superveniunt  dolores,  vel  pec¬ 
toris,  vel  laterum,  modo  fixi,  modo  erratici ;  ali¬ 
quando  lancinantes,  aliquando  etiam  leves.  In 
unum  alter umve  latus  decubitus  etiam  haud 
raro  difficilis,  maciesque  sensim  corpus  praeda¬ 
tur  ;  aegri  irritabiles,  languidi,  inertesque  fiunt. 

In  hoc  statu,  vel  menses  complures,  vel  eti¬ 
am  annos,  res  haud  raro  aegri  permanent : 
questusque  illi  nullos  faciunt,  nisi  si  quod  faci¬ 
lius  quam  solito,  atmosphaerae  mutationibus 
subitis  afficiuntur,  quae  catarrhum  levem  fre¬ 
quentius  inducunt.  Catarrhali  affectione,  vel 
remota,  vel  saltem  allevata,  pectora  amicorum, 
aeque  ac  aegrotorum,  tranquilla  securitas  ite¬ 
rum  occupat ;  sed  verbis  poetae, 

r  '  u  Hseret  lateri  lethalis  arundo.” 

Itaque  postquam  hi  impetus  catarrhales,  ter, 
quaterve,  repetiti  fuerint,  tussis  violentior  fit, 
quas  hora  somni,  saepius  adeo  molesta  evadit, 
ut  oculis  aegrorum  somnus  abripiatur.  Tussis 
haecce  longior  ac  in  catarrho  simplici  plerum¬ 
que  perdurat ;  tandemque  expectoratio,  mane 
adventante,  liberior  apparet.  Materia  rejecta 
primo  e  muco  constat,  qui  copiosior,  viscidior, 
magisque  opacus  gradatim  evadit :  postea  ve- 
runtamen  colorem  viridem,  formamque  puru¬ 
lentam  induit,  aliquando  sanguinis  strias  ea 
mixtas  observantur. 

Rebus  ita  se  habentibus,  macies  debilitasque 
ingravescunt  :  habitus  corporis  perit :  func¬ 
tiones  ejus  infringuntur :  cibi  etiamsi  avide 
sumpti,  in  nutrimentum  corporis  nequaquam 
cedunt :  sitisque  potu  crebriori  minime  compes¬ 
citur  :  respiratio  fit  difficilior,  doloreque  in 
aliqua  pectoris  parte,  fere  sub  sterno,  stipata ; 
qui  tussi  conatibusque  ad  spiritum  liberius  tra¬ 
hendum  multum  augetur. 

In  hoc  stadio  morbi,  catamenia  in  sexu  se- 
quiori  profluere  cessant. 

Morbo  ingravescente,  multo  frequentior,  sine 
multis  aliis  febris  symptomatis,  pulsus  evadit. 
Tandem  vespertinas  exacerbationes,  algoribus 
plerumque  praegressis,  sese  insigniter  manifes¬ 
tant;  febrisque  ( Hectica  dicta)  evidenter  for¬ 
matur. 

Febrem  hancce  Cullenus  illustris  modo  se¬ 
quente  definit :  “  Febris  quotidie  revertens,  ac- 
cessionibus  meridianis  et  vespertinis  ;  remis- 
cc  sione,  rarius  apyrexia,  matutina  ;  plerumque 
u  sudoribus  nocturnis,  et  urina  sedimentum  fur- 
“  furaceo  lateritium  deponente.” 


Fusius  de  ea  in  Primis  Lineis  disserit,  ideo- 


que  verba  ipsa  ad  calcem  paginas  mihi  citare 
licet  *. 


*  “  A  hectic  fever”  (ait  ille)  “  has  the  form  of  a  rC- 
“  mittent,  which  has  exacerbations  twice  every  day :  The 
tc  first  of  these  occurs  about  noon,  sometimes  a  little  later 
“  or  sooner,  and  a  slight  remission  of  it  happens  about  five 
u  afternoon.  This  last  is  soon  succeeded  by  another  exa- 
“  cerbation,  gradually  increasing  till  after  midnight ;  but 
“  after  two  o’clock  of  the  morning  a  remission  takes  place, 
“  which  becomes  more  and  more  considerable  as  the  morn- 
u  ing  advances  :  the  exacerbations  are  frequently  attended 

Sudores  nocturni  circa  caput,  pectus,  et  bra¬ 
chia  erumpentes,  hanc  febrem  brevi  comitan¬ 
tur  ;  qui  magis  magisque,  morbo  cursum  tar¬ 
dum  absolvente,  profusi  fiunt.  Pulsus  et  par¬ 
vus,  et  debilis,  evadit ;  graduque  hecticae  ex¬ 
tremo,  anxietate  febrili  vehementi,  vespere  po¬ 
tissimum,  aeger  opprimitur.  In  urina  hectico- 
rum  sub  initium  symptomatum,  subsidentiae  fur- 
furaceo  rubrae  apparent ;  functiones  naturales 
parum  turbantur  ;  appetitus  fere  minime  pros¬ 
tratus  ;  sitis  raro  magna  ;  os  humidum  ;  genae, 
exacerbationibus  durantibus,  rubore  florido  cir¬ 
cumscripto  tinguntur  :  alioquin, 

- “  Pallor  in  ore  sedet.” 

Lingua  et  fauces  inflammatione  affici  videntur, 
aphthisque  late  obsidentur  ;  tunica  oculorum 
adnata,  margaritarum  instar,  colorem  induit ; 


“  with  some  degree  ofcold  shivering,  orat  leastthe  patient 
“  is  exceedingly  sensible  to  any  coolness  of  the  air,  seeks  ex- 
t(  ternal  heat,  and  often  complains  of  a  sense  of  cold,  when 
“  to  the  thermometer  his  skin  is  preternaturally  warm  :  of 
“  these  exacerbations,  that  of  the  evening  is  always  most 
i(  considerable.”— -  Vide  First  Lines. 

propterea  quod  vasa  debilitata  fluidum  serosum 
propellere  non  possunt. 

Morbo  ad  finem  urgente,  omnia  in  pejus  pe- 
detentim  ruunt.  Lobus  pulmonum  unus  alter- 
ve  in  ichorem  putridum  prorsus  dissolvitur ; 
qui  vel  sacco,  tunicis  pulmonum  formato,  col¬ 
lectus,  forma  puris  foetidi  continuo  per  tussim 
rejicitur ;  vel  hocce  sacculo  rupto,  in  thoracis 
cavitatem  super  A touppocy/ua  effunditur,  empyema¬ 
que  funestum  constituit.  Ineunte  morbo  alvus 
adstricta  est ;  versus  attamen  ejus  finem,  diar¬ 
rhoea  purulenta  foetida  (< colliquativa  dicta)  us¬ 
que  ad  extremum,  cum  sudoribus  quodammo¬ 
do  alternans,  malis  caeteris,  jamjam  satis  super- 
que  abundantibus,  additur. 

In  hoc  morbi  stadio,  tabes  initio  vix  conspi¬ 
cua,  rapide  progreditur,  gradumque  majorem, 
ac  in  aliis  morbis,  subiit.  Genae  prominentes ; 
oculi,  adipe  scilicet  orbitarum  penitus  con¬ 
sumpto,  cavi,  languidique  ;  pili  defluxi ;  un¬ 
gues  super  extremitates  digitorum  incurvati  li- 
vidique  fiunt ;  pedes  oedemate,  manus  intumes¬ 
centia  laborant :  Corpus  mirum  in  modum  ex- 

tenuatur  ;  vires  prorsus  prosternuntur  ;  spiri¬ 
tus  foetidus,  celer  difficilisque ;  volae  aridae, 

tandemque  moleste  calidae  \  frons  guttis  sudoris 

* 

viscidi  frigidique  obductus  ;  tussis  assidua  nocte 
dieque  aegrum  infelicem,  moribundumque  vex¬ 
at. 

In  gradu  hocce  morbi  extremo,  facies  illum 
bene  notum  aspectum  induit,  qui  scriptoribus 
medicis,  “  Facies  Hippocratica  ”  nominatur. 

Usque  ad  finem  morbi,  sensibus  omnibus, 
minime  laesis,  aeger  fruitur  ;  ideoque,  etiamsi  in 
limine  ipso  mortis,  in  spem  fausti  eventus  va¬ 
nam  saepius  erigitur :  in  nonnullis  attamen  ca¬ 
sibus,  spes  salutis  omnino  abjicitur.  Versus  fi¬ 
nem  extremitates  frigescunt,  deliriumque  pau¬ 
cis,  ante  terminationem  morbi,  diebus  haud 
raro  supervenit,  fereque  non  desinit ;  donec, 

-  “  In  seternam  clauduntur  lumina  noctem.” 


Modo  supradicto,  symptomatum  gravissimo¬ 
rum  agmen  in  morbo  hocce  exitiali,  mors  ex¬ 
optata  plerumque  claudit.  Symptomata  jam- 
jam  recensita,  non  semper  ante  oculos  nostros 

manifeste  versari,  phaenomenaque  diversa  in 
aegrotis  diversis  sese  ostendere,  memoratu  dig¬ 
num  est.  Celeberrimus  Gregorius  in  ejus 
praelectionibus,  fceminae,  in  qua  hecticae  exacer¬ 
bationes  summo  mane  semper  adfuere,  mentio¬ 
nem  facit ;  casumque  alium  narrat,  ubi  pro  so¬ 
lita  terminatione,  mania  vehemens  aegrum  e 
medio  sustulit. 

Cibi  appetentia,  etiamsi  in  morbis  aliis  febri¬ 
libus,  plerumque  multo  diminuitur,  nonnun- 
quam  in  hoc  praeter  naturam  augetur. 

i 

In  his  regionibus,  morbus,  de  quo  agitur,  in 
cursu  ejus  absolvendo,  spatia  temporis  varia  oc¬ 
cupat,  (a  paucis,  scilicet,  mensibus,  ad  unum, 
duos,  vel  plures  annos) ;  sed  veruntamen  duo¬ 
decim  menses  numerum  dierum  fihthisi  laboran¬ 
tium,  post  morbi  impetum,  plerumque  ex¬ 
plent. 

Exempla  quaedam,  at  rarissima,  impuberum, 
qui  hoc  morbo  laborassent,  medicis  ante  oculos 
versata  fuerunt ;  exempla  attamen  phthisico¬ 
rum,  qui  aetate  sunt  provecti,  crebrius  in  con¬ 
spectum  veniunt. 

CAUS M  FR^DISPONENTES. 

Corpus  ab  anno  decimo  octavo  ad  annum 
trigesimum  sextumque  Phthisi  Pulmonali  pro¬ 
clivius  esse,  experientia  nos  satis  docet.  Tabes 
veruntamen  juniores  interdum  adoritur  #.  Stir¬ 
pe  scrophulosa  natos,  huic  morbo,  ac  alios, 
proniores  esse,  medici  jure  contendunt.  Pro¬ 
clivitas  haecce,  ( Diathesis  Scrofihulosa  dicta),  no¬ 
tis  sequentibus  :  cute,  nimirum,  tenui ;  capillis 
candidis ;  colore  vultus  eximio  ;  venis  et  mag¬ 
nis,  et  coeruleis  ;  labio  superiore  crasso ;  voce 
debili,  rauca  cito  evadente  ;  pupilla  dilatata  ; 

V 

facile  dignoscenda  venit. 

Quin  et  dispositio  ad  hunc  morbum  haeredi- 
taria  procul  dubio  congenita  est,  dispositioque 
haecce,  signis  sequentibus  in  apertum  sese  pro¬ 
dit  ;  videlicet,  forma  corporis  gracili ;  habitu- 


*  Vide  Hipp.  Coae.  Praenotion.  NO.  439. 

que  ejus  debili ;  thorace  angusto,  planoque ; 
collo  longo  ;  humeris  levatis,  modoque  alarum 
extensis.  Illi  temperatione  hominis  ista  praediti, 
quas  ingenium  perspicax,  vividumque  exhibet, 
huicce  pesti  obnoxiores  evadunt ;  ac  multi,  qui, 
ob  dotes  et  corporis  et  animi  suas  eximias,  soci¬ 
etati  humanae  decori  futuros  promiserunt,  tabe 
pulmonum  immisericordi  ante  diem  periere. 

Sexus  etiam  muliebris  prae  maribus  Phthisi 
Pulmonali  praedispositus  est. 


CAUSiE  EXCITANTES, 

Causas  hujusce  morbi  excitantes  ad  quin¬ 
que  capita,  Hcemofitysin,  scilicet,  Pneumoniam , 
Catarrhum ,  Asthma ,  postremoque  Tubercula , 
auctores  medici  referre  solent. 

I.  De  Hcemofitysi. — Phthisin  pro  haemorrha¬ 
giae  e  pulmonibus  sequela,  fere  semper  haben¬ 
dam  esse,  medici  olim  aut  vix,  aut  ne  vix  qui- 

dem,  dubitare  videntur  ;  eorum  veruntamen  de 
hac  re  sententias  esse  me  prorsus  poenitet  : 
propterea  quod  hamo jit ys eos  exempla  haud  pau¬ 
ca,  externa  vi  ortas,  pulmonibus  ulcerum  im mu¬ 
nibus,  nobis  ante  oculos  quotidie  versantur. 

Verum  enimvero  quin  morbus  hicce  (Juemofi - 
toe  scilicet)  pulmonicas  tabis  fundamenta  sae¬ 
pius  sternat,  in  illis  phthisi  jamjam  procliviori¬ 
bus  potissimum,  in  inficias  minime  ibo  :  quo 
frequentius  hamofitoe  recurrat,  eo  certius  ad 
vasa  pulmonum  aut  corrumpenda,  aut  ulceran¬ 
da,  valet.  Sputaque  sanguinis,  in  corporibus 
praedispositis,  eo  magis  erumpunt,  quo  frequen¬ 
tius  motum  cruoris  supramodum  aegri  inten¬ 
dant  ;  effectumque  huncce  exercitatio  corporis 
nimia  ;  nixusque  ejus  ingens  ;  tussis  vehemens  ; 
clamor  validus  ;  diaeta  lauta  \  animi  affectuum 
impetus  :  evacuationes,  vel  naturales  vel  arte 
factae,  suppressae  \  producunt. 

II.  Sufifiuratio  fiulmonum  jineumonice  sufierve - 
niens, — Ex  causa  hacce  morbus  de  quo  agitur, 
in  praedispositis  potissimum,  haud  raro  exoritur, 
viscerum  scilicet  horum  inflammatione,  resolu- 

tionem  non  rite  subeunte,  at  in  suppuratione 
infausta  terminata  :  pureque  hoc  modo  in  bron¬ 
chiis  collecto,  tussi  non  statim  rejecto,  at  re¬ 
mota  abscessum  ulcusve  constituente  \  vel  deni¬ 
que  ulcusculis  multis,  a  bronchiorum  vesiculis 
tectis,  receptaculaque,  vomicarum  nomine  cog¬ 
nita,  nactis.  In  hoc  statu  rerum  quin  portio 
puris  quasdam  absorbeatur  ;  sanguineque  cir¬ 
cuitu  admista,  stimulum  morbosum  fluido  huicce 
vitali,  vel  sensim  impertiat,  vel  etiam  augeat ; 
ideoque  propulsionem  sanguinis  citatiorem  gig¬ 
nat  ;  nemo  est,  qui  sane  dubitat.  Hinc  pulsus 
frequens,  calor  auctus,  tussicula  sicca  ;  stimulo 
acre  puris  vasorum  pulmonalium  fibrillas  irritan¬ 
te  orta,  aliaque  symptomata  febris  istius  lentas, 
quas  Phthisin  Pulmonalem  antecedere  solet. 

III.  De  Catarrho . — Inter  causas  phthiseos 
excitantes,  plerique  auctores  catarrhum  recen¬ 
sent.  Aflectio  haecce  diu  perstans  in  substan¬ 
tias  pulmonum  parenchymatosae  inflammatio¬ 
nem  interdum  transit,  ac  in  suppurationem, 
vomicam  exulcerationemque  inde  pedetentim, 
demum  desinere  possit ;  hinc  ratio  patet,  quare 
catarrhus  aliquando  forsan,  non  admodum  raro, 

ad  phthisin  excitandum  in  corpore  morbo  pro-  * 
clivi  inprimis  valet. 

Cullenus  autem  peritissimus,  medicique 
alii  haud  pauci,  jureque  magni  nominis,  catar- 
rhum  causam  hujusce  morbi  excitantem  esse, 
dubitaverunt.  Quandocunque  morbus  noster 
e  catarrho  originem  ducere  videtur,  habitum 
phthisicum  insignem  in  aegris,  Culleno  judice., 
inesse,  insuper  observandum  est. 

% 

Quin  et  sub  initio  morbi  symptomata,  quae 
sese  ostendunt,  catarrhum  saepius  ita  referunt, 
ut  inter  has  affectiones  diagnosis  haud  facile 
semper  ducenda  sit ;  hisce  igitur  propositis,  se¬ 
quitur,  ut,  catarrhus  hujus  pestis  fundamina 
prima  non  saepius  ponat :  minime  autem  volo 
dicere,  morbum  nostrum  ex  hac  causa  nun¬ 
quam  oriri. 

IV.  De  Asthmate . — Asthma  etiam  inter  cau¬ 
sas  phthiseos  excitantes,  vel  fere  vel  semper  e- 
numeratur  :  species  illa  utpote,  asthma  spasmo¬ 
dicum  dicta,  quod,  ni  scriptores  medici  quidam 
falluntur,  viam  tubercula  sternere  facile  potest. 


16 


DE  PHTHISI  PULMONALI. 


Asthma  veruntamen  sine  pulmonum  ulceribus 
saepissime  diu  perstat,  tandemque  asthmaticus 
terminatione  morbi  propria  diem  obit  supre¬ 
mum  :  asthma  vero  tabem  pulmonalem  inter¬ 
dum  gignere  minimo  in  inficias  ibo. 

V.  De  Tuberculis . — -Tubercula,  pro  causa  hu- 
jusce  morbi  frequentissime  procul  dubio,  ha¬ 
benda  sunt.  Tubercula  duplicis  generis,  dura 
scilicet,  molliaque  in  pulmonibus  saepissime  in¬ 
veniuntur.  Illa  corpora  rotunda,  ^alba,  firma, 
glandulis  induratis  similia,  per  substantiam  pul¬ 
monum  dispersa  :  Haec,  tumores  molles  a  sub¬ 
stantia  laevi,  fusca,  levique  compositi.  Tuber¬ 
cula  haecce,  priora  utpote,  ad  inflammationem 
procliviora  existunt,  causisque  excitantibus  ri¬ 
te  admotis,  facile  revera  inflammantur.  Tuber¬ 
cula  hoc  modo  inflammatione  correpta,  suppu¬ 
rationem  citius  patiuntur,  idque  puris  vitiati  ge¬ 
nus  formant,  quod  febrem  hecticam  facile  gig¬ 
nit,  corruptionemque  pulmonum  inducit. 

Tumores  hosce  a  labe  scrophulosa  pendere, 
medici,  vel  plerique,  vel  omnes,  nunc  dierum, 
sibi  persuasum  habent,  Doctor  Re  id  verun- 

tamen,  medicus  Londinensis,  secus  sentit,  libro¬ 
que  ejus  ( Essay  on  Phthisis  Pulmonalis  dicto) 
verbis  sequentibus  utitur  Sententiam  hancce 
Gregorius  noster  celeberrimus  in  libello  e- 
jus  (de  Morbis  Coeli  Mutationibus  Medendis), 
optime  redarguit :  “  Praeterea”  (ait)  cc  magna 
“  certe  similitudo,  et  analogia  est  inter  tuber- 
“  cula  et  ulcera  phthisica  in  pulmonibus,  et 
“  tumores  abscessusque  scruphulosos  in  caete- 
“  ris  partibus  corporis ;  eandem  speciem  ex- 
“  ternam,  et  si  cultro  inciduntur,  internam 
“  habent  eandemque  spissitatem  et  duritiem  : 
“  eodem  modo  a  parvo  initio  ad  molem,  sae- 
“  pe  magnam,  paulatim  crescunt,  et  plerum- 
“  que  sine  magno  dolore,  aut  molestia,  tarde  et 
u  aegre  suppurant, et  nunquam  in  suppurationem 

*  “  That  people  with  a  scrophulous  habit  of  body, 

“  or  with  their  glands  swelled  or  indurated,  may  have  at. 
“  the  same  time  a  pulmonary  consumption,  does  nb  more 
prove  the  disease  to  be  scrophulous,  than  it  vvould  be  pro- 
“  ved  oancerous,  should  the  patient  labour  under  that 
“  dreadful  malady.”  In  alia  parte  ejusdem  tractatus  dis¬ 
serere  pergit  :  “  That  as  scrophula  is  a  glandular  com- 
plaint,  and  no  lymphatic  glands  have  as  yet  been  dis- 
“  covered  in  the  substance  of  the  lungs,  that  such  glands 
(i  do  not  exist,  and  therefore  that  tubercles  of  the  lungs 
“  have  no  connexion  with  scrophula. ,5 

c 

6C  benignam  abeunt ;  sed  ulcera  foeda  et  vix  sa- 
cc  nabilia  relinquunt.  Denique  in  sectionibus 
tc  eorum,  quos,  scrophula  plane  occidit,  tumo- 
cc  res  scrophulosi  in  omnibus  corporis  partibus, 
“  et  tubercula  in  pulmonibus  ejusdem  speciei, 
cc  haud  raro  reperiuntur.”  Haec  acri  judicio 
perpendens  Professor  eruditus  verbis  sequenti¬ 
bus  concludit :  “  Phthisin  fiulmonalem  a  dis- 

u  positione  scrophulosa  saepe  oriri,  et  verum 
<c  morbum  scrophulosum  esse.” 

Sententiam  medici  hujusce  expertissimi  argu¬ 
mentis  et  rationibus  confirmare  supervacaneum 
foret.  Quod  si  res  ita  se  haberet,  e  centum, 
qui  hoc  morbo  obnoxii  vivunt,  in  nonaginta  sal¬ 
tem  habitum  corporis  scrophulosum  inesse,  ob¬ 
servare  liceret. 

Morbilli ,  variola^  exanthe?7iataque  omnia, 
Culleno  teste,  viam  fihthisin  facile  sternunt. 
Materiam  etiam  luis  venerece,  scorbuticae  mor¬ 
bosam,  medici  quidam  inter  causas  nostri  morbi 
excitantes  habent. 


Profluvia  sive  naturalia,  sive  vetera  undecun- 

que  orta,  corporis  plenitudinem  saepius  gignunt, 
quae  in  fihthisi  proclivioribus  effectus  ejusmodi 
edit,  ut  pulmones  inflammatione  et  corripiuntur 
et  facile  tabescunt. 

Calculi  etiam  in  pulmonibus  formati,  pulvis, 
etiam  scobes,  ferreae,  ligneae,  lapideaeve,  quas 
fabri  in  pulmones  cum  spiritu  extrinsecus  tra¬ 
hunt  ;  quin  et  clave  in  haec  viscera  delapsi, 
fihthisin  interdum  movent 

Contagiosam  denique  esse  fihthisin  medici 
observarunt,  ea  de  causa  observationes  Riverii 
imprimis  inspiciantur  f. 


RATIO  SYMPTOMATUM. 

r 

i.  Tussis . — Ob  consensum  inter  laryngem 
pulmonesque  interventu  nervorum  insignem, 


*  VideMoRTON.  Phthisiolog.  p.  267.  et  277. 
f  Vide  Centur.  i.  Observ.  35.  et  99. 

quidc linque  hos  irritare,  illam  etiam  offendere 
facile  potest.  In  statu  rerum  hocce,  siquan¬ 
do  vasa  pulmonum  aerifera,  vel  muco,  vel  tu¬ 
berculis,  vel  etiam  pure  irritentur,  larynx  quo¬ 
que  se  male  habeat  oportet :  ideoque  propter 
consensum,  qui  huic  per  nervos  intercedit  cum 
musculis,  ope  quorum  spiritus  trahitur,  tussis 
movetur,  quae  laedentia  e  pulmonibus  expellit. 

ii.  Resfiiratio  difficilis . — Affectio haecce  partim 
e  fistulis  pulmonum,  transitum  aeri  deneganti¬ 
bus,  originem  ducit,  partim  etiam  ex  alia  causa 
oritur  ;  dolore  nimirum  impedienti,  ne  phthisi¬ 
cus  cavitates  thoracis,  in  amplitudinem  debitam, 
dilatare  posset.  Ea  de  causa  sanguis,  nec  cir¬ 
cuitum  per  pulmones  expedite  facit,  nec  e  pur¬ 
pureo  in  vitalem,  oxygenio ,  scilicet,  in  pulmo¬ 
nes  hausto,  rite  mutatur.  Verum  enimvero, 
quo  difficilius  sanguis  per  pulmones  transagi- 
tur,  quoque  minus  in  arteriosum  convertitur; 
hoc  sane  crebrius  operosiusque  spiritus  et  reci¬ 
pitur  et  redditur. 

iii.  Febris  hectica . — De  causa  febris  hujusce 
exitialis  pauca  supra  disputavimus  ;  eam  partim 

a  debilitate  aegri  totius,  qua  corpus  humoribus 
propriis  ultra  modum  debitum  excitatur,  p^rtim 
etiam  pure  e  pulmonum  ulceribus  absorpto, 
vasisque  absorbentibus  in  sanguinem  delato  pen¬ 
dere,  hoc  loco  observare  sufficiat. 

iv.  Debilitas  et  macies , — sanguinem  in  pul¬ 
monibus,  ulceribus  obsessis,  corporis  nutritione 
non  rite  paratum,  chylo,  scilicet,  in  fluidum  vi¬ 
tale  non  jure  mutato,  pro  causa  agnoscunt. 

Ouin  et,  pus  hinc  absorptum  sanguinem,  hu- 

* 

moresque  corrumpit,  vasaque  absorbentia  in 
motum  justo  citatiorem  ciet,  modo  quo  adeps  e 
tela  cellulosa  resorbetur. 

v.  Sudoris  vis  eidi  frigidique  ( colliquativi  dic¬ 
ti)  origo,— a  debilitate  laxitateque  arteriarum 
exhalantium,  ni  fallor,  ducenda  est  ;  propterea 
quod  illa  vasa,  hoc  modo  debilitata,  plus  justo 
facile  dilatantur  ;  ideoque,  ad  humores  in  ea  ex 
corde  arteriisque  amplioribus  propulsos,  recipi¬ 
endos  nimis  prona  evadunt.  Cor  autem  arte¬ 
riaeque  majores  ob  hecticae  accessiones  solito  in¬ 
citatius  in  motum  corripiuntur. 

vi.  Diarrhoea  colliquativa , — causas  easdem 
ac  sudor  agnoscit :  quandoquidem  etenim  in¬ 
ter  exhalationes  per  cutem,  superficiemque  in¬ 
testinorum  internam,  ea  ratio  valeat,  ut  utraque 
profusa,  altera  parcior  sane  evadit,  phthisi  la¬ 
borantibus  facile  accidit,  ut  alvo  soluta,  sudor 
cohibeatur  ;  sudore  autem  manante,  alvus  con¬ 
sistat  :  ea  de  causa  et  sudor  et  diarrhoea  phthi¬ 
sicos  alternis  vicibus  urgent,  prout  febris  hecti- 
ca  vel  instet  vel  remittet. 

vii.  Denique,  S fiutum  fiurulentum , — striis 
sanguinis  interdum  commixtum  ex  abscessu 
rupto,  vasisque  vicinis,  sanguinem  vehentibus, 
erosis,  originem  procul  dubio  ducit. 


DIAGNOSIS. 

In  stadio  fihthiseos  incipiente,  diagnosin  ac- 
curatem  inter  eam,  catarrhumque  instituere  sae¬ 
pius  difficillimum  est :  in  stadio  attamen  confir¬ 
mato,  ubi  febris  hectica,  sudores  profusi,  diar- 

rhoea  colliquativa,  maciesque  corporis  insignis, 
aegrum  vexant,  morbus,  de  quo  agitur,  a  catar- 
rho  omnibusque  aliis  facillime  dignoscitur. 

Si  medicus  igitur,  de  natura  morbi  anceps 
haereat,  summa  cum  cura  animadvertere  de¬ 
bet  ;  quae  mala  aegrum  oppugnant,  qualemque 
materiam  pectore  extussiat :  hisce  etenim  rite 

\ 

perspectis,  penes  eum  plerisque  in  casibus  dis¬ 
cernere  erit,  num  catarrho  aeger  laboret,  num 
tabe  lenta  consumatur. 

Tussis  a  catarrho  pendens  plerumque  initio 
sicca  est,  brevi  veruntamen  humida  evadit,  pi¬ 
tuitaque  e  naribus  simul  destillat.  Tussicula 
autem  phthisicorum,  non  solum  sub  primo  mor¬ 
bi  impetu  sicca  est,  at  vel  menses,  vel  etiam  an¬ 
nos  complures  eadem  perstat.  Tussim  quae  ca¬ 
tarrho  laborantes,  vexat,  vehementem  fereque 
perpetuam  esse,  insuper  observandum  est.  Tus¬ 
sim  vero  tabidis  molestam  mitem  esse,  tempori¬ 
bus  quamvis  incertis,  sine  causis  evidentibus,  et 
cessare  et  denuo  impetum  facere,  plerisque  me¬ 
dicis,  satis  superque,  ni  fallor,  liquet.  Sin  autem 
medicus  adhuc  dubitet,  phthisi  marcescentes, 

'  ^  V  • 

Inter  tussiendum,  sonum  edere  haud  dissimilem 
ei,  qui  ex  vase  cavo  prodit,  eum  certiorem  fa¬ 
cere  liceat  *. 

Catarrhus  febrem,  febriculamve,  haud  raro 
excitat ;  at  hecticae  illi  prorsus  alienam,  quae  vi¬ 
res  phthisi  confirmata  marcescentium  miserabi¬ 
liter  sternit. 

•  N 

Catarrhus,  vel  a  frigore  corpori  applicato, 
vel  a  contagio,  semper  oritur  ;  ac,  nisi  si  epide¬ 
mice  grassatur,  medicamentis,  remediisque  pro¬ 
priis  brevi  cedit.  Inter  causas  fihthiseos  exci¬ 
tantes,  catarrhus  etiam  enumerandus  interdum 
venit ;  at  undecunque  concitata,  medela  vel  ra¬ 
rissime  vel  nunquam  admittit. 

In  phthisi  confirmata  utpote  sputum,  viridem, 
crassum  et  aquas  purae  immersum  fundum  pe¬ 
tens,  aeger  expectorat ;  catarrho  autem  laboran¬ 
tes  mucum,  fluidum,  scilicet,  pellucidum,  aqua 


*  Vide  Ryan’s  Enquiry  into  the  Nature,  Causes,  &c. 
of  Consumption. 

fere  levius,  ideoque,  in  eam  natans,  extus¬ 
siunt 

Testibus  veruntamen  ejusmodi  minime  con¬ 
fidendum  est ;  propterea  quod  haud  raro  mu¬ 
cus  et  densus  et  opacus  evadit :  pus  autein,  ob 
bullas  aeris  quasdam  extricatas,  aquse  super¬ 
natat  ;  dummodo  alter,  densitatem  plus  justo 
nactus,  ad  fundum  subsidet. 

Testes  idoneos,  ope  quorum  inter  mucum  et 
pus  accuratius  distinguere  possumus,  Carolus 
Darwin,  experimentis  compluribus  solerte  fac¬ 
tis,  compertos  habuit :  horum  periculorum  con¬ 
sectaria  haec  loci  paucis  ostendam. 

Pus  pariter  ac  mucum  in  acido  sulfihurico 
solutionem  subire,  pericula  hsecce  rite  nos  do¬ 
cent;  aqua  veruntamen  solutione  affusa  et  hic 
et  illud  ab  acido  suljihurico  separantur :  pus  au¬ 
tem,  vel  imum  petit,  vel,  vase  agitato,  liquo¬ 
rem  turbidum  reddit ;  mucus  vero,  aut  liquori 

*  Sputum  primum  salsum,  dein  amarum,  postea  dulce, 
in  phthisi  excerni  Hippocrates  dudum  annotavit.  Vide 
Hipp.  de  Intern.  Aflfect. 


D 

supernatat,  aut  in  flocculos  divisus,  fluido  ce¬ 
leriter  moto  innatat. 

Aqua  fiotassce ,  et  mucum,  et  pus,  hoc  vero 
aegrius,  dissolvit.  Rebus  sese  ita  habentibus, 
aqua  pura  aflusa,  pus  disjungit,  praecepsque  in 
fundum  agit.  Mucus  autem  his  mutationibus 
immunis  evadit. 

i 

Verum  enimvero  haecce  pericula  scrupulum 
medico  interdum  injicere  possunt.  Gregorio- 
que  nostro,  febris  hectica,  macies  corporis  diu 
perstans,  cum  expectoratione  viscida  purulen¬ 
taque  stipata,  signa  fihthiseos  pathognomica  ha¬ 
benda  sunt. 


PROGNOSIS. 

Quod  ad  prognosin  in  fihthisi  quidem  per¬ 
tinet,  eventum  faustum  rarissime  sperare  nobis 
licet.  Viginti  aut  etiam  triginta  millia  insulis, 
hacce  vicinaque  *,  hoc  morbo  e  medio  quo- 


*  Hibernia. 

tannis  tolli,  calculis  positis,  ni  fallor,  patet ; 
plerosque  fihthisi  laborantes,  serius,  aut  ocyus, 
snpremum  obire  diem,  satis  superque  constat ; 
pauci  autem  orci  ostia,  etiam  appulsi,  fatum 
minitans  evasere,  vitaque  ad  senectutem  una 
cum  salute  potiti  sunt. 

Ouandocunque  phthisis  a  tuberculis  pendet, 
corpusque  morbo  jam  opportunum  adoritur, 
aeger  suo  capite  ominetur. 

Quin  et  de  periculo  morbi,  causa  qualicun¬ 
que  orti,  gradu  febris  hecticae  sequelarumque 
ejus  judicandum  est.  Certo  citius  est,  quod  si 
corporis  macies  insignis,  capilli  capitibus  de¬ 
fluentes,  virium  prostratio  magna,  diarrhoea 
colliquativa,  sudoribus  nocturnis  profusis,  eo¬ 
dem  tempore  urgentibus,  aegros  opprimant, 
si  sputum  vel  graviter  oleat,  vel  prorsus  sup¬ 
primatur,  si  facies  Hippocratica  appareat  #, 

u  Non  vota,  non  ars  ulla  correptos  levant. 


*  Vide  Hipp.  Aphor.  sec.  v.  Aph.  12.  sec.  vii.  Aph. 
16.  Prognos.  lib.  1.  Vide  etiam  River,  lib.  vii.  cap.  1. 
p.  345  et  356. 

Phthisis  haereditaria  a  thorace  male  confirma¬ 
to  pendens,  eventum  infaustum,  vel  plerumque, 
vel  semper,  praesagit ;  quippe  quae  e  causa  im¬ 
mobili  originem  ducat. 

Verum  enimvero  fihthisi  etiamsi  tam  funes¬ 
ta  laborantibus  suppetias  ferre  medicus  remis- 
que  velisque  conari  debet,  ideoque  omnia  re¬ 
media  quae  ad  morbum  vel  subigendum  vel  mi¬ 
tigandum  valere  possint,  adhibeat  semper  opor¬ 
tet.  Gregorius  expertus  noster,  praelectioni- 

\ 

bus  suis  auditores  certiores  facere  solet,  se  ip¬ 
sum  tres  fceminas  nosse,  quae  fihthisi  confirma¬ 
ta  laborassent ;  quarum  autem  duae,  remediis 
propriis  adhibitis,  convaluissent ;  aegras  verun- 
tamen  huicce  morbo  procliviores  fuisse,  (nam 
tabes  pulmonum  fratresque  sororesque  earum 
trucidaverat),  insuper  observandum  est. 

Phthisi  vel  Hamo  fit  oe  vel  catarrho  superve¬ 
niente  in  aegris  labe  haereditaria,  immunibus  po¬ 
tissimum  aliquando  succurritur ;  quinetiam  pa¬ 
rentibus  phthisicis  nati,  si  pus  mite  facile  extus¬ 
siunt,  nec  thorace  angusto  laborent,  nec  hecti- 

ca  gravis  vires  eorum  prostraverit,  interdum 
morte  immunes  evasere.  Mania  cursui  fihthi - 
se  os  nonnunquam  obstare  videtur  ;  sed,  mente 
sana  facta,  signa  infausta  redierunt,  aegrique  ani¬ 
mam  cito  effuderunt ;  interdum  veruntamen 
morbus  prorsus  sanatur. 

Autumnus  certius  ac  ver  phthisicis  mortem 
intentat,  propter  ea  quod  frigus  hiemale  morbi 
violentiam  semper  auget ;  dum  aer  aestivus  et 
siccus  et  temperatus  aegris  plerumque  aliquid 
levamini  est. 

Graviditas  etiam  lactatusque  fihthiseos  gradum 
haud  raro,  miris  modis,  pro  tempore  sistunt  *  ; 
partu  attamen  edito,  lactatuque  finito,  sympto¬ 
mata  morbi  omnia,  graviora  etiam,  revertuntur, 
morsque  brevi  aegras  corripuit. 


*  Vide  Morton.  Phthisiolog.  cap.  iii.  p.  33. 

DE  PHAENOMENIS,  QUaE  POST  CA¬ 
DAVERA  SECTA,  IN  CONSPECTUM 
VENIUNT. 

Cadaveribus,  jihthhi  fiulmonali  mortuo¬ 
rum  rite  inspectis,  de  morbi  natura  plerisque 
in  casibus  satis  superque  docemur.  Cavitate 
etenim  thoracis  incisa,  pulmones  plerumque, 
vel  partim,  vel  prorsus,  pleuras  costali,  septo 
transverso,  pericardioque  adhaerent.  Incisione 
per  pulmonum  substantiam  etiam  facta,  tuber¬ 
cula,  tum  quod  ad  formam,  tum  quod  ad  si¬ 
tum,  haud  parum  diversa,  dura,  subalbida, 
glandulis  similia,  conspiciuntur  ;  pars  interna 
eorum  nonnunquam  sicca,  nonnunquam  inflam¬ 
mata,  nonnunquam  vero  materia  puriformi 
plena  evadit.  Tubercula  hsecce,  unum  cum 
altero,  interdum  communicant ;  vomicaeque  in 
hoc  modo  formantur ;  quae  in  cellulas  bron- 
chiarum  pus  effundunt. 

De  corporum  horum  formatione  origineque, 
medici  inter  se  dissident  et  discordant.  Mor- 
ton  aliique  illa  pro  tumoribus  glandulosis  ha¬ 
benda  esse,  semetipsos  persuasos  habuerunt :  in 
pulmonibus  veruntamen  glandulas  lymphaticas 
anatomicis  nondum  scalpellum  patefecit.  Alii 
glandulas  mucosas  vituperant.  Annon  illae, 
(scilicet,  glandulas,)  per  tracheam  ipsam  bron- 
chiosque  fusius  iis  scatent,  in  quibus  tubercula 
nunquam  in  conspectum  produnt  ?  Quomodo- 
cunque  res  se  habet,  de  similitudine,  quae  his 
tuberculis  pulmonum,  cum  tumoribus  scrophu- 
losis  est,  nullus  dubito  ;  idcirco  quia  argumen¬ 
ta  Gregorii  egregii  supra  citata,  hanc  similitu¬ 
dinem  satis  superque  probant. 

Exulcerationes,  effusionesque  puris  in  bron¬ 
chia,  pro  tuberculis  in  substantia  pulmonum, 
interdum  inveniuntur  ;  exulcerationes  effusio¬ 
nesque  ejusmodi,  vel  Pneumonia  vel  Hcemojitysi 
ortae,  aliquando  nobis  ante  oculos  versantur. 
Exempla  veruntamen  hujusmodi  aut  rarius, 
aut  fortasse  nunquam,  nisi  si  in  corporibus 
maxime  praedispositis,  medico  sese  ostendunt. 

RATIO  MEDENDI. 

Morbo,  de  quo  agitur,  in  stadio  confirmato 
difficillime  succurritur  ;  remediaque  omnia, 
vel  nil  omnino  valent,  vel  egressum  e  vita  fa¬ 
ciliorem  solummodo  praebent :  hinc  ratio  patet, 
quare,  morbo  venienti  occurrere,  labor  heu  ! 
peractu  difficillimus,  medicum  semper  oportet. 

“  Principiis  obsta  :  sero  medicina  paratur, 

<£  Jam  mala  per  longas  convaluere  moras.” 

Causa  morbo  venienti  occurrendi,  indicationes 
curativae  tres  attentionem  et  medici  et  aegri 
summum  sibi  jure  vindicant. 

Imo,  Sedulo  cavendum  est,  ne  tubercula  in 
pulmonibus  gignantur. 

2do,  Summis  viribus  nitendum  est,  ne  tuber¬ 
cula  ingenerata  inflammatione  corripiantur. 

Stio,  Mitigare  ulla  graviora  symptomata. 

i.  Formationi  tuberculorum  obviam  eundum 
est, — ideoque  causae  excitantes  evitandae  utpote 
veniunt.  Signa  fihthiseos  incipientis  omnia,  cor¬ 
poris  totius  debilitatem  facile  inducent  \  debili¬ 
tas  autem  corporis  generalis,  ni  medici  fallun¬ 
tur,  ad  tubercula  gignenda  haud  parum  valet : 
ideoque  fihthisi  incipienti  laborans,  corpus  suum 
firmare,  at  nec  stimulis  fortioribus  irritare,  nec 
nimis  implere,  rite  debet.  Qua  de  causa  aeger 
et  omnia  quae  pulmonibus  laborantibus  detri¬ 
mento  forent  sedulo  vitet ;  et  regimine  idoneo, 
et  etiam  remediis  debitis  in  auxilium  pro  re  na¬ 
ta  vocatis,  vigorem  pristinum  sibimetipsi  resti¬ 
tuat.  Voti  de  hac  re  aeger  melius  potitur,  si  a 
vita  sedentaria  rite  abhorreat ;  si  negotiis  omni¬ 
bus  vacet,  quae  animum  vel  cura  coquant,  vel 
solicitudine  vexent.  Caveat  etiam  ne  a  coelo 
humido  mutationibusque  frigoris  et  caloris  subi¬ 
tis,  quid  detrimenti  capiat. 

2.  Ad  idoneam  diaetam  confugiendum  est. — 
De  utilitate  cibi  ex  lacte  farinaceisque  compo¬ 
siti  in  fihthisi  incipiente,  omnibus  medicis,  ni 
fallor,  idem  animus.  Hujusmodi  etenim  diaeta. 

dum  succi  mitis  bonique  et  corpus  satis  nutrit, 
et  cor  arteriasque  in  motus  vel  abnormes,  vel 
justo  citatiores,  minime  ciet.  Lac  animalium, 
aut  gramine  aut  herbis  viventium  ;  quippe  quod 
pars  ejus  serosa,  acescendo  proclivitati  ad  pu¬ 
tredinem  obstet ;  pars  autem  oleosa,  glutinosa- 
que  nutrimentum  praebeat,  phthisicis  solatio  es¬ 
se,  plerique  medici  sane  existimant  :  cautelas 
autem  de  usu  ejus  observandas,  et  senex  divi¬ 
nus  *  et  elegans  imitator  ejus  f  in  medio  profe¬ 
runt.  De  cujus  autem  animalis  lacte  phthisicis 
potissimiim  convenienti,  medici  inter  se  multum 
dissident.  Lac  asininum,  omnibus  aliis  haud 
pauci  anteferunt ;  propterea  quod,  teste  Hippo¬ 
crate  J,  cum  minus  nutriet ,  magis  tamen  calorem 
iemfieret .  Lac  autem  hocce,  ubique  comparari 
minime  potest ;  ideoque  lac  vfcl  caprinum,  vel 
etiam  vaccinum,  vicem  ejus  praestet.  Causa 
autem  praecavendi,  ne  lactis  hujusce  spissitas  et 
lenta  et  etiam  pinguis  vascula  pulmonum  jam- 
jam  plus  justo  debilitata  infarciendo,  suffocet ; 


*  Vide  Hippoc.  sect.  5.  Aphor.  64. 
f  Vide  Celsus,  de  Re  Medica,  lib.  iii.  cap.  xxii. 
%  De  Affectionibus  Internis,  sect.  xi. 

hocque  modo  visceris  hujusce  obstructionem 
spatium,  nimis  latum,  antea  occupantem  augeat, 
si  mens  me  rite  moneat ;  necessarium  foret,  id 
vel  aqua  vel  hordei,  radicisve  glycirrhizae,  ari, 
&c.  decocto  diluendo,  et  subtilius  et  fluidius 
reddere  prius  aegrotis  quam  porrigendum  sit. 

Hippocratis  #  jussui  morem  gerens  parte 
aquae  mulsae  tertia,  vel  medicus  vel  aeger  ipse 
lac  permisceat.  \ 

Verum  enimvero,  si  lac  in  ventriculo  acescat, 
ructumque  acidum,  malaque  alia,  ex  alimentis 
male  concoctis,  originem  ducentia,  moveat, 
pauxillum  sacchari,  rosarumve  conditarum  mul¬ 
to  cum  commodo,  Baglivio  f  erudito  exper- 
toque  testante,  ei  admiscendum  est. 

Medici  alii  lacte  cocto  acidoque  vegetabili 
quodam  commisto,  oleum  butyraceum,  partem¬ 
que  caseosam,  acido  prascipitam,  ei  auferunt  \ 


*  Vide  Hipp.  loco  supra  citato, 
t  Vide  Bagliv.  Prax,  Med.  p.  325. 

hocque  modo  lac  in  fluidum  serum  lactis  dic¬ 
tum,  mutant,  quod  indole  acida  sua  proclivita¬ 
tem  humorum  ad  tenuitatem  morbosam  sube¬ 
undam,  hisce  judicibus,  optime  corrigit :  etiam¬ 
si  corpore  in  nutrimentum  secedere  minime 
queat. 

i  .  • 

Medentes  etiam  alii,  se  optimo  cum  effectu 
in  morbo  nostro  fluidum  hocce  animale  cum  a- 
quae  Selteranae  portione  dupla  iterum  iterumque 
miscuisse,  nos  certiores  faciunt.  Aquam  etenim 
mineralem  tenuissimam  hancce  portione  salis 
perexigua,  halituque  sulphureo  subtilissimo  prae¬ 
ditam,  lacte  mistam  et  putredinem  infringere, 
et  etiam  corpus  plus  ve  minusve  nutrire,  hi  me¬ 
dici  se  persuasos  habent ;  misturamque,  de  qua 
agitur,  hunc  effectum  potissimum  edere,  si  mo¬ 
do  aeger  nec  stomacho  fastidiente  laboret,  nec 
portionem  liquidi  debitam  per  menses  aliquot 
haurire  aversetur. 

3.  Exercitatio  debita  nec  nimis  lenta  nec  ni¬ 
mis  laboriosa,  aeger  utatur  oportet.  Ad  usum  ex¬ 
ercitationis  ante  meridiem  aeger  confugiat,  quan- 

doque  nec  tempus  pluviosum  est,  nec  aquilo 
subsolanus  sperat  *.  Hicce  igitur  loci  pauca  de 
remedio  illo  eximio  a  medicis  celeberrimis,  Sy- 
denhamo, videlicet,  BoERiiAAYioque  ad  tabem 
pulmonalem  sanandam  proposito,  laudibusque 
summis  in  coelum  elato,  motu  nimirum  corpo¬ 
ris  quotidiano  equitationi  inducto,  disserere  li¬ 
ceat.  “  Hoc  tamen  sancte  assero,  quod  neque 
‘c  Mercurius  in  lue  venerea,  neque  Cortex  Pe- 
(C  ruvianus  in  intermittentibus  efficaciores  ex- 
tent,  quam  in  phthisi  curanda  exercitium  jam 
“  laudatum  ;  modo  aeger  curet,  ut  linteamina 
lecti  probe  fuerint  arefacta,  atque  etiam  ut 
u  satis  longa  itinera  emetiantur  f.” 

Ab  Hippocrate  Anglicano  dissentire  mihi 
ex  intimis  sensibus  dolet,  in  verba  veruntamen 
nullius  magistri  jurare  addictus,  equitationem 
phthisicis  plus  nocere,  quam  prodesse,  nisi  si 
cautius  in  usum  adhibeatur,  nullus  sane  dubito. 


*  Vide  Hippoc.  sect. iii.  Aphor.  v. 
f  Vide  Sydenham. 


38 


DE  PHTHISI  PULMONALI. 


De  hac  re  sententiam  meam  verbis  exequi  li¬ 
ceat.  Vires  fihthisi  laborantium,  equitationeque 
per  horam  unam  duasve  mane  utentium,  haud 
raro  refici,  facile  agnosco.  Tempore  vero  po- 
meridiano  vesperive  phthisicos,  semper  fereve, 
debiles,  languidos,  morboque  etiam  magis  im¬ 
plicitos,  equitatu  peracto,  domum  redire,  medi¬ 
cis  peritioribus  omnibus,  ni  fallor,  liquet.  Se¬ 
quitur  igitur,  ut  in  fihthisi  equitatio,  vel  tempore 
pomeridiano  vel  etiam  vespere,  inter  laedentia 
jure  habenda  sit.  Pulsus  arteriarum  mane  et 
tardiores  et  tranquilliores,  tempore  pomeridiano, 
subque  noctem  citatiores  fieri,  calore  aucto, 
symptomatisque  febris  aliis  stipatos,  nulli  ex¬ 
perto  dubium  est.  Hoc  itaque  in  statu  rerum 
exercitatio  cujuslibet  generis,  oleum  camino  so¬ 
lummodo  addit. 

Hectica  igitur  laborantes,  coelumque  muta¬ 
turi,  auram  videlicet  salubriorem  commodave 
aqua  minerali  qualibet  orta  petentes,  moniti,  iti¬ 
nera  tarda,  nimirum  per  paucas  horas  quotidie 
solummodo  maneque  continuata,  faciant;  admo¬ 
nitu  hocce  omisso,  quam  plures  fihthisi  implici¬ 
ti  Bristolium  ivissent,  crasque  paucosve  in- 

tra  dies  mortem  inopinate,  subitoque  oppe¬ 
tiissent  #. 


4.  Phthisicis  sedis  pensilis  ( Anglice  Swing) 
usum  Doctor  C.  Smyth  de  meliore  nota  com¬ 
mendat.  Si  medici  hujusce  experientiae  fides  ha¬ 
benda  sit,  corpore  aegri  hoc  modo  per  spatium 
decem  minutorum  agitato,  et  tussis  compesci¬ 
tur,  et  pulsus  arteriarum  plerumque  minuun¬ 
tur  ;  historiasque  fihthisi  laborantium  quatuor- 
decim  in  commentarios  refert,  quibus  reme¬ 
dium  hocce  veram  sanitatem  se  judice  reddidit : 
aegros  sede  pensili,  per  decem  minuta  ad  semi¬ 
horam  plerumque  usos  fuisse,  Doctor  C.  Smyth 
nos  certiores  facit.  Verum  enimvero,  meden- 
tes  alii  remedium,  de  quo  agitur,  eventu  minime 
aeque  fausto  iterum  iterumque  in  usum  adhi¬ 
buerunt  f. 


*  <(  Opus  est,  si  vires  patiuntur,  longa  navigatione,  coeli 
“  mutatione  sic,  ut  densius  quam  id  est,  ex  quo  discedit  se- 
“  ger,  petatur.  Si  id  imbecillitas  non  sinit,  nave,  tamen, 
“  non  longe,  gestari  commodissimum  est.” 

Vide  Cel  sus,  lib.  iii.  cap.  xxii. 

t  “  We  are  sorry  to  say,”  (ait  Doctor  DunCAn  se¬ 
nior,  de  libello  Doctoris  Smyth,  Commentariis  Medicis 
ejus  in  annum  1788  disserens,)  <*  We  are  sorry  to  say, 

5.  Si  scriptoribus  medicis  quibusdam  fides 
habenda  sit,  navigatio  longa  tabem  pulmona¬ 
lem  nonnunquam  curavit  *.  Verum  enimvero 
navigationes  insuetis  potissimum,  iisque  quibus 
vires  multum  deficiunt,  non  solum  non  profi¬ 
cere,  at  plurimum  nocere,  vel  etiam  mortem 
approperare,  animus  mihi  neutiquam  pendet. 


that,  from  our  own  experience,  we  cannot  say  much  in  fa- 
vour  of  Swinging.  Since  the  publication  of  Doctor 
“  Smyth’s  treatise,  we  have  had  recourse  to  it  in  a  consi- 
Ct  derable  number  of  cases  :  in  some  few,  where  there  were 
i(  symptoms  givin g  a  presumption  of  phthisis,  benefit  seem- 
“  ed  to  arise  from  it :  in  others,  though  employed  at  a  period 
“  when  the  symptoms  were  very  slight,  it  had  no  influence 
“  either  in  checking  the  progress  of  this  insidious  disease, 
or  in  preventing  its  fatal  conclusion.  And,  indeed,  we 
6<  have  not  met  with  any  one  case,  in  which  any  material  be- 
“  nefit  arose  from  its  employment.  With  some  patients,  the 
“  sickness  it  occasioned  was  so  distressing,  that  they  could 
“  not  be  prevailed  upon  to  give  it  a  proper  trial ;  while, 
<c  with  others,  it  produced  no  obvious  effect  whatever,  and 
“  particularly  no  change  in  the  state  of  the  pulse.” 

Aliorum  medicorum  experientia  d  sententia  Doctoris 
Du  n c an,  de  remedii  hujusce  viribus,  ni  fallor,  parum  dissi¬ 
det  ;  nam  ad  usum  ejus  in  morbo  nostro  curando,  vel  raro 
vel  vix  unquam  succurritur. 

*  Vide  Gilc  hrist  on  the  Use  of  Sea  Voyages,  &c.  et 
ejus  chartulas  in  libris  “  Edinburgh  Medical  Essavs”  dic¬ 
tas. 

Aera  marinum,  quippe  qui  terrestri  purior  ha¬ 
beatur,  eommoda  in  fihthisi  vel  curanda  vel 
mitiganda  navigatione  orta  augeri,  sunt  qui 
contendunt.  Alii  vero  aera  mare  circumgen- 
tem  aeri  terrestri  commistum  phthisicis  detri¬ 
mento  ferre,  nos  rite  docent  #.  Sequitur,  ut 
aer  in  mare  magno,  procul,  scilicet,  terra,  so* 
lummodo  fihthisi  laborantibus  prosit ;  ideoque 
vel  in  oram  maritimam  migrare,  vel  nave  at 
non  longius  vectari,  in  morbo  nostro  parum 
proficiat. 

Vestitu  ad  exhalationem  cutis  eliciendam  rite 
apto  fihthisi  laborantes  utantur  :  ideoque  indu- 
seum  laneum  vel  xylinum  cuti  proximum  ha¬ 
beant  oportet.  Verum  enimvero  quum  ob  tem¬ 
pestatis  in  insulis  nostris  vicissitudines,  perspi- 
rationem  cutis  insensibilem,  vestimentis  etiam 
laneis  constanter  riteque  sustentare,  opus  per¬ 
difficile  sit,  impetu  morbi  primo  phthisici  in 
has  regiones  migrare  debent,  quibus  aestates 
longas  hiemesque  quae  Jupiter  propitius  do¬ 
nat  :  ideoque  a  Britannia,  Italiam,  Hispaniam, 


*  Vide  Rush’s  Inquiry,  &c.  vol.  ii. 

insulam  Madeiram,  insulamve  Balearem  Mi¬ 
norem,  &c.  commodissime  itur.'  Migrationes 
ejusmodi  vel  ad  morbum  nostrum  praecaven¬ 
dum,  vel  ad  gradum  ejus  sistendum  saepius  va¬ 
lere,  minime  anceps  haereo. 

De  effectibus  a  coeli  mutatione  in  fihthsi  me¬ 
dendo,  Gregorius  noster  verbis  sequentibus 
loquitur  :  “  Multi  nostrorum  quotannis,  qui  om- 
66  nia  signa  habent  tuberculi  in  pulmonibus,  in- 
66  stante  hieme,  coelos  mitiores  petunt,  ibique 
cc  manent  per  heimem  unam  vel  alteram.  Non- 
cc  nulli  a  morbo  prorsus  liberantur,  et  in  patriam 
“  sani  et  robusti  redeunt,  nec  ulla  postea  fihihi - 
<c  seos  signa  percipiunt ;  alii  autem,  qui  unam 
<c  tantum  hiemem  per  aegre  morati  sunt,  in  pa- 
u  triam  redeunt,  sese  credentes  sanos  et  inco- 
cc  lumes  :  at  prima  hieme  morbo  pristino  cor- 
“  ripiuntur,  et  brevi  tempore  pereunt.” 

ii.  Ne  tubercula  in  pulmonibus  formata  in¬ 
flammationem  subeant,  medicus  summis  cum 
viribus  nitatur  oportet. — Sin  autem  inflamma¬ 
tionem  corripiantur,  est  medici  inflammationem 
hancce  quam  primum  discutere,  propterea  quod 

pulmonibus  semel  ulceribus  obsessis,  medica¬ 
menta  ad  fihthisin  sanandam,  plerisque  in  casi¬ 
bus,  minime  valent. 


Inter  remedia  efficacissima,  ad  quae  causa  in¬ 
flammationem  praecavendi  decursum  est,  de¬ 
tractio  sanguinis  generalis,  jure  habenda  est : 
stadio  igitur  fihthiseos  hoc  ce,  sanguis  pro  re  na¬ 
ta,  pro  violentia  nimirum  morbi,  aegrique  viribus 
mittatur  oportet.  Auctoritate  Mortoni  mone-' 
mur,  ut  sanguis  e  brachio  ab  unciis  sex  ad  octo 
vel  decem,  subinde  detrahatur ;  effectum  eun¬ 
dem  epispastica  pectori  imposita  praestant. 

Nec  phthisicis  in  hoc  gradu  morbi  alienum 
erit,  si  medicus  ad  exulcerationem  confugiat ; 
utpote,  si  unguento  idoneo  superimposito  ca¬ 
veat,  ne  pars  exulcerata  cuticula  immature  ob¬ 
ducatur.  Exulceratio  veruntamen  perpetua, 
aegro,  me  judice,  haud  parvae  molestiae  foret : 
ideoque,  materiam  e  parte  tuberculis  inflamma¬ 
tis,  quam  proxima,  setaceo  videlicet  facto,  de¬ 
trahendam  esse,  ut  moneam,  adducor. 

Alvus,  laxantibus  propriis  adhibitis,  rite  solu¬ 
ta  tenenda  est ;  catharticisque  etiam  lenibus, 
manna  scilicet,  pulvere  rhei  fialmati ,  sub-muri - 
ate  hydrargyri ,  enematisve  quotidie  ducatur 
oportet.  Verum  enimvero  cum  fluxus  ventris, 
aut  nimis  vehemens,  aut  saepius  inductus,  pul¬ 
monum  inflammationem  rarjus  discutiat  *,  at 
vires  aegri  multum  frangat :  fluxusque  ipse  dif¬ 
ficilius  sistatur ;  venter,  me  judice,  nunquam 
acriter  evacuatur  oportet. 

t  i 

Sales  quidem  medii  emeticaque  ea  quantitate 
sumpta,  qua  nauseam  tantum  excitent,  quippe 
quae  sanguinem  ad  superficiem  externam  facile 
eliciant,  ad  inflammationem  pulmonum  discu¬ 
tiendam,  plusve,  minusve,  forsan  conferre  pos¬ 
sint.  Tn  hoc  jihthheos  stadio  medici  haud  pau¬ 
ci  peritiores  emeticis  dosibus  plenis  multum  ar¬ 
rident;  illis  judicibus  medicamenta  vomitoria  rite, 
cauteque,  adhibita,  e  re  aegrorum  vel  plerumque 
vel  semper  erint.  Verum  enimvero  si  sententiae 
peritiorum  adversari  nobis  liceat,  ab  usu  vomi¬ 
tionis  plenae  in  hoc  morbo  dehortaremur,  quippe 


*  Vide  Etmul.  tom.  ii.  c.  27. 

quas  si  mens  quidem  nos  rite  monet,  in  morbo, 
de  quo  agitur,  ut  cum  maxime  remedium  an¬ 
ceps,  habenda  sit.  Sanguine  etenim,  vi  incita¬ 
tiore,  per  pulmones  inter  vomendum  propulso, 
hamofitoe ,  non  solum  promptius  movetur,  pul¬ 
mones  etiam  ipsi,  me  judice,  inflammationi  ob- 
noxiores  redduntur,  utpote  si  aegro  thorax  an¬ 
gustus  est. 

Tussi  vehementi,  quae  viscerum  laborantium 
inflammationem  facile  intendere  possit,  remediis 
propriis,  vesicatoriis,  scilicet,  pectore  impositis, 
potulentis  quae  et  fauces  illinunt,  et  acria  obtun¬ 
dunt,  usuque  ojiii  temperato  obviam  eundum 
est. 

Diaeta  parca,  quae  concoctionem  facile  subit, 
quaeque  dum  corpus  nutrit,  nec  cor  nec  arterias 
in  motus  justo  citatiores  ciet,  phthisicis,  ni  fal¬ 
lor,  optime  convenit.  Diaetam  idoneam  hancce 
a  ptysana,  vel  milio,  vel  etiam  oryza,  lacte 
quantitate  debita  adjecto  conficere,  liceat.  Sor¬ 
bitio  etiam  acidula  quem  e  farina  acescente 

Scoti  parant,  lingua  eorum  cc  Sovjens ”  desig¬ 
nant,  fihthhi  laborantibus  rite  prodest  *. 

Digitali  purpureae  in  morbo  nostro  curan¬ 
do,  medici  peritiores  haud  pauci  multum  arri¬ 
sere  et  adhuc  quidem  arrident.  De  viribus 

attamen  remedii  hujusce  modoque  operandi  pa- 

/ 

tronis  ejus  inter  se  minime  convenit.  Medentes 
scilicet  quidam  digitalem  ad  secretionem  mi¬ 
nuendam,  actionemque  absorbentium  augen¬ 
dam  potissimum  valere,  sibimetipsis  persuasum 
habent :  alii  vero,  medicamentum  hocce  ob 
vires  motum  et  cordis  et  arteriarum  tardandi, 
quas  ei  insunt,  solarium  phthisico  afferre  con¬ 
tendunt. 

Remedii  hujus  fautores,  Doctores  Fowler, 
Drake,  Beddoes,  Mossman,  &c.  arte  medi¬ 
cinali  revera  excellere,  eosque  de  virtutibus 
ejus  in  fihthisi  medenda  eximiis,  haud  inexper¬ 
tos  fusilis  loqui,  in  inficias  minime  ibo  ;  quan- 


*  Gregorius  Professor  noster  in  prselectionibus  ejus 
eximiis,  transitum  a  victu  tenui  solitoque  ad  lautiorem  e  re 
rrgri  manifeste  esse,  auditores  ejus  certiores  autopsia  facit. 

doque  veruntamen,  vires  ejus  specificas  promp¬ 
tius  commemorant  vel  expectationes  falsas  lec¬ 
tori  commovent,  vel  spem  nostris  omnino  desti¬ 
tuunt.  • 

Doctor  Beddoes  ejus  in  libello  de  tabidis  % 
sententias  digitalis  laudatorum  Doctorum  Fow- 
ler  et  Drake  potissimum  experientia  propria 
ratas  habet  ;  remediique  hujus  virtutes,  verbis 
in  calcem  paginse  transcriptis  prosequitur  f. 

Doctor  Drake  de  viribus  hujus  medicami¬ 
nis  disserens,  verbis  sequentibus  utitur  J. 

*  Essay  on  Consumptions. 

■f  “  I  daily  sce  many  patients  advancing  towards  recovery 
ti  with  so  firm  a  pace,  that  I  hope  consumption  will  hence- 
“  forward  as  regularly  be  cured  by  the  fox-glove  as  ague 
■“  by  the  Peruvian  bark.  Could  we  obtain  a  single  auxi- 
“  liary  for  fox-glove,  such  as  we  have  in  many  instances  for 
“  the  bark,  I  should  expect  that  not  one  case  in  five  would 

terminate  as  ninety-nine  in  an  hundredhave  hitherto.  But 
«  I  believe  a  majority  of  cases  will  yield  to  simple  fox- 

glove.  It  is  evident  that  no  cases  need  be  suffered  to  ad- 
u  vance  beyond  the  first  stage,  without  the  application  of 
u  this  medicine,  and  few  into  it.” 

Vide  Med.  and  Phys.  Journal,  vol.  ii.  p.  418. 

^  “  It  has  for  several  years  been  given  in  pulmonary  has- 
(i  morrhagy  with  effect,  and  certainly  will  continue  to  be  so 

Verba  Doctoris  Mossman,  de  virtutibus 
hujus  remedii  loquentis,  etiam  citare  liceat 

In  stadiis  fihthiseos  prioribus,  remedium,  de 
quo  agitur,  Doctoris  Mossman  judice,  virtutes 


(C  with  the  intelligent,  whatever  may  be  the  resuit  of  its 
<£  trial  in  phthisis.  I  am  happy,  however,  to  say,  that  the 
“  success  vvhich  has  hitherto  attended  the  exhibition  of  the 
“  digitalis  in  phthisis,  has  been  very  considerable  :  several 
“  patients  in  its  confirmed  state  have  been  cured  by  this  re- 
61  medy  :  almost  ali  have  been  relieved  :  life  has  even  been 
“  protracted  by  it  ;  and  when  death  has  taken  place,  whilst 
“  the  system  vvas  under  its  infiuence,  it  had  been  free  from 
“  pain  or  struggle,  my  expectations  have  been  answered, 
“  and  Dr  Fowler,  I  understand,  from  further  trials,  is  fix- 
Si  ed  in  his  former  favourable  opinion.” 

Vide  Med.  and  Phys.  Journal,  vol.  ii.  p.  418. 

*  “  I  have  prescribed  the  digitalis  for  upwards  of  twelve 
<£  months ;  and  during  the  last  six  of  that  period,  I  have  had 
££  a  very  ample  experience  of  its  povvers.  I  am  now  fullv 
“  persuaded,  that,  by  a  judicious  management  of  the  piant 
a  variously  combined,  I  can  obviate  pneumonic  inflamina- 
“  tion  with  as  much  certainty  as  I  can  arrest  the  progress 
il  of  an  intermittent  fever,  by  means  of  the  bark  of  cin- 
“  chona.  Again,  I  am  persuaded,  that  if  pulmonary  con- 
“  sumption  be  divided  into  four  stages,  the  digitalis  vvill 
“  very  certainly  cure  the  three  first,  and  as  certainly  alle- 
“  viate  the  distressing  symptoms  of  the  last.” 

Vide  Med.  and  Phys.  Journal,  vol.  iv.  p.  309. 

specificas  in  morbo  curando  sibi  jure  vindicat. 
Vires  sedantes  insignes  in  digitale  inesse,  strenue 
contendit ;  viribusque  ejusmodi  praedita,  irri- 
bilitatem  fibras  muscularis  morbosam  compes» 
cit ;  irritabilitatemque  hancce  corrigendo,  effec¬ 
tus  salutares  in  tabem  pulmonum  edit 

Digitalem  fihthisi  laborantibus  saepius  profu¬ 
turam  esse,  medicorum  illorum  aliorumque  ex¬ 
perientia  palam  procul  dubio  facit  Remedi¬ 
um  veruntamen  hocce  ne  specificum  in  morbo 
nostro  quidem  habendum  est :  casibusque  per- 
plurimis  in  Nosocomio  Regio  Edinensi  adhibitum, 
vel  ad  tabem  jiulmonalem  sanandam,  vel  ad 
gradum  ejus  longius  sistendum,  hactenus  pa¬ 
rum  valeat.  Guo  maturius  in  auxilium  voce- 
tur,  eo  certius  effectus  optandos  praestabit. 

In  tabe  pulmonum  tuberculis  orta,  digitalis 
rit-e  cauteque,  dosihus,  videlicet,  parvis  bis  in- 
dies  adhibita,  aegro  prodesse  vix  ac  ne  vix  qui- 


*  Vide  Essay  on  Glandular  Consumptions. 
f  Vide  Ktnglake^s  Remarks  on  the  Eflfects  ofDigitalis. 
Med.  and  Phys.  Journal,  vol.  iii.  p.  1 20. 

dem,  ei  damnum  inferre,  potest.  Doses  pro  re 
nata  augeatur,  usque  dum  effectus  manifestos  in 
systema  generale  praestiterit. 

Inter  symptomata  graviora,  quae  hujus  reme¬ 
dii  usum  saepius  vel  comitantur,  vel  sequuntur, 
vertigo,  aegritudo,  nauseaque  jure  habendae 
sunt.  Historiam  hujusmodi  in  Commentarios  a 
Doctore  Drake  relatam  invenimus.  iEger,  dosi 
digitalis  parva  sumpta,  et  capite  et  stomacho  ci¬ 
tius  laborabat.  In  hoc  statu  rerum  Dr  Drake, 
multo  cum  commodo,  ad  usum  acidi  citrici  im¬ 
puri,  succi,  nimirum  lemonum ,  confugit :  nau? 
sea  scilicet  vertigineque  hoc  modo  sublevatis  re¬ 
medium,  quantitate  majore  tuto  facileque  prae¬ 
scripsit  #.  Guttis  tincturae  ofiii  quatuordecim, 
cum  singulis  tincturae  digitalis  dosibus  commis¬ 
tis,  vomitus,  Drake  teste,  interdum  praecaveri 
potest :  iisdem  veruntamen  modis  languorem, 
vertiginem,  nauseam,  cephalalgiamque  rarius 
removeri  posse,  medicus  hicce  nos  certiores 
facit. 


*  Vide  Med.  and  Phys.  Journal,  vol.  ii.  p.  419. 

Dr  Fowler  decocto  digitalis  potissimum  ar¬ 
ridet,  semper  etiam  utitur ;  medico  hocce  sua¬ 
dente,  aegri  decocti  semunciam,  bis,  terve  indies, 
sumant.  Paucis  in  casibus  se  dosim  eandem 
quater  per  viginti  horarum  spatium  adhibuis¬ 
se,  Fowler  nos  certiores  facit.  Dr  Drake  se 
ad  usum  tincturae  saturatae  confugisse,  nos  rite 
monet.  Tincturam  autem  hancce  e  foliorum 
exsiccatorum  uncia  una  in  pulverem  crassum 
trita,  spiritusque  diluti  (Anglice  Proof  sfiirit)  un¬ 
ciis  quinque  soluta,  compositam  esse  docemur. 

» 

Tincturae  hujus  saturatae,  aegri,  Drake  mo- 
mente,  vel  guttas  quindecim  vel  viginti  bis  in¬ 
dies  capiant.  In  quibusdam  veruntamen  ex¬ 
emplis  dosim  ad  guttas  nonaginta  vel  centum  ; 
aegrotis,  etiam  macie  debilitateque  insignibus  la¬ 
borantibus,  tuto  sensim  auxit. 

Dr  Maclean  de  Sudbury  in  comitatu  Suf- 
folcia ,  viribus  remedii,  de  quo  agitur,  in  ..tabe 
pulmonali  curanda,  multum  etiam  versari  vide¬ 
tur.  De  viribus  hisce,  haud  aeque  honorifice  ac 
Drake,  Beddoes,  Fowler,  &c.  praedicare, 
quidem  observandum  est,  medicamentumque  in 
stadio  morbi  primo  solummodo  valere  facile 

agnoscit.  Digitalem  veruntamen  in  phthisi 
curanda  magni  facit ;  deque  ea  sermonem  fa¬ 
ciens,  verbis,  infra  legendis,  utitur  *. 

Tinctura  digitalis  praeparationibus  hujus  plan¬ 
tae  aliis  omnibus  Maclean  judice,  anteferenda 
est :  tincturaque  hujus  formulas  duas  diversas 
ad  calcem  paginae  videndas  exhibet  f.  Harum 


*  **  It  will  sometimes  cure  when  the  most  approved  re- 
u  medies  fail  :  when  of  itself  it  is  insufficient  to  subdue  the 

l 

u  disease,  it  will  pro  ve  a  valuable  auxiliary  to  other  means. 
u  It  has  always  with  me  quieted  and  soothed  the  sufferings 
u  of  the  patient,  more  or  less  :  and  when  it  ultimately  fail- 
a  ed,  it  lengthened  the  duration  of  life,  and  smoothed 
u  the  avenues  to  death.”  Disserere  pergit :  “  This  is  ali 
st  I  apprehend  it  will  be  found  capable  of  performing  :  but 
u  this  is  doing  a  great  deal :  those  who  expect  wonders 
a  from  it,  in  that  it  will  in  generat  cure  consumption,  will 
u  be  disappointed.7> 

Vide  Med.  and  Phys.  Journal,  vol.  ii.  p.  117. 

f  Fol.  Digit.  purp.  recen.  exsic.  §i. 

Spirit.  vini  tenuis,  ^viij.  M. 

Digere  leni  calore  per  dies  septem :  dein  cola. 

]J>.  Fol.  Digit.  purp.  recen.  §iv. 

Spirit.  vini  rectif.  3V.  M. 

Digere  dies  septem  leni  calore  :  dein  cola. 

formularum  ultima  ei  potior  est,  propterea  quod 
folia  recentia  viribus  majoribus  facile  gaudent : 
Macjlean  suadente,  hujusce  tincturae  vel  gut¬ 
tas  decem  vel  quindecim  3eger  initio  ter  indies- 
sumet,  dosisque  guttis  duabus,  secundo  quo¬ 
que  die  additis,  augeatur,  usque  dum  systema 
vires  remedii  bene  sentiat :  systemate  verun- 
tamen  affecto,  medicus  gradum  sistat  oportet, 
posteaque  dosin  vel  diminuere  vel  augere  pro 
re  nata  debet. 

Quod  ad  modum  hujusce  remedii  ofierandi  qui¬ 
dem  pertinet,  a  sententiis  Doctorum  Darwin, 
Fowler,  Drake,  &c.  de  modo,  quo  digitalis 
ad  secretionem  minuendam,  absorptionemque 
in  pulmonibus  promovendam  valet,  Dr  Mac- 
clean  plurimum  dissidet,  remediumque  hocce 
vel  aeque,  vel  etiam  magis  pollere,  quando  se¬ 
cretio  aut  muci  aut  puris  minime  augetur,  stre¬ 
nue  contendit.  Digitalem  effectus  bonos  in  hoc 
morbo  praestare,  statum  morbosum  systematis 
totius  corrigendo,  signaque  morbida  ab  hoc 
statu  pendentia  levando,  sibimetipsi  persuasum 

habet :  sententias  ejus  de  phenomenis  hisce  ver* 
bis  infra  citatis*. 

Ouomodocunque  res,  quoad  modum  remedii 
hujusce  operandi,  sese  habeat,  quo  citius  id  in 
auxilium  vocatum  sit,  hoc  eventum  faustiorem 
futurum  esse  certo  certius  est  ;  ideoque,  siquan¬ 
do  morbus  vel  in  corpore  praedisposito  causa 
excitante  rite  admota,  excitetur,  vel  typum  pro¬ 
prium  indicat,  ad  medicamenti  hujus  usum  ilico 
confugiendum  est.  Tinctura  saturata,  Doctore 
Maclean,  medicisque  peritioribus  haud  pau- 


*  It  is  to  those  I  have  been  disposed  to  attribute,  in  a 
great  degree,  its  salutary  effects  in  this  deplorable  maiady. 
If  it  frequently  possesses  such  control  over  the  heart  as  to 
reduce  its  contractions  from  120,  and  even  140,  to  50  in  a 
minute;  if  it  allays,  as  it  does  in  a  rnost  extraordinary  degree, 
the  cough  and  irritation  of  the  lungs,  and  indeed  of  every 
part,  the  advantages  thence  resulting  are  incalculable.  The 
vessels  of  the  diseased  lungs  vvill  be  placed  in  a  conditiori 
of  secreting  bland  healthv  fluids  ;  every  organ  in  a  state 
of  performing  its  healthy  functions,  and  thus  the  unison 
and  harmony,  vvhich  constitute  the  healthy  Standard,  will 
bs  established  throughout  the  body. 

Vide  Med.  and  Phys.  Journai,  vol,  ii.  p.  126. 

cis  judicibus,  praeparationibus  omnibus  aliis, 
propterea  quod  viribus  remedii  optime  imbuta, 
anteponenda  est. 

'  .  /r  .  i 

Ad  aeres  arte  factos  Thoma:  Beddoes, 
M.  D.  auspiciis  et  auctoritate  in  tabe  pulmo¬ 
num  sananda,  paucis  ab  hinc  annis,  frequentius 
decursum  fuit :  fluidaque  elastica  haecce,  reme¬ 
diis  potentioribus  conjuncta,  alicui  levamini 
phthisicis  interdum  fuisse,  nemo  in  inficias  ibit : 
verum  enimvero  Beddoes  sociique  ejus,  horum 
aerum  vires  plures  quam  convenit,  censuerunt ; 
hisque  solis,  fihthisi  laborantes  haud  paucos  per¬ 
misere.  Hinc  ratio  patet,  quare  haec  remedia, 
nunc  dierum,  plerumque,  ni  fallor,  male  au¬ 
diunt,  medicamentaque  alia  perplurima,  in  lo¬ 
cum  eorum,  serie  continuata  supposita  sunt : 
ab  oxy genio ,  hydrogenio  addito,  impuriore  facto, 
fluidisque  elasticis  aliis  cum  acido  carbonico  com¬ 
mistis,  Beddoes,  Thornton,  Watt,  &c.  prae¬ 
sidium  petiverunt ;  atmosphaeris  veruntamen  ar¬ 
te  hoc  modo  confectis,  in  phthisi  pulmonum 
curanda,  medici  peritiores,  ni  fallor,  omnes, 
nunc  prorsus,  nec  male  diffidunt. 

Si  experientiae  medicorum  quorundam  rccen- 
tiori  fides  aiiqua  habenda  sit,  lichen  Islandicus 
fihthisi  affectos  haud  raro  sanos  facit.  Mus¬ 
cus  hicce  ad  gradum  debitum  coctus  mucilagi- 
nem  amaram  succo  marrubii  spissato,  cum  quo 
gummi  mimosce  niloticce  pauxillum  admiscetur, 
haud  dissimilem  praebet.  Sub  formula  sequenti 
lichene m  Islandicum  in  stadio  fihthiseos  hocce 
praescribere  licet  et  forsan  juvat.  Lichenis  Islan - 

i 

dici  exsiccati  unicam  unam  cum  semisse  recipe — 
in  aqua  calida  muscum  lava — in  aquae  ferventis 
libris  duabus  ad  trientem  coque — -dein  cola — 
decocti  hujusce,  cyathos  tres  quatuorve  indies, 
spatio  debito  interposito,  aeger  sumat.  Si  lac 
pro  aegro  faceret,  nauseamque  minime  cieret, 
lichenem  in  partibus  aquae  fluidique  hujus  aequa¬ 
libus  coquere  liceat ;  saccharumque  syrupusve 
lichenis  pro  re  nata  addantur. 

De  syrupo  vegetabili,  balneo  terreno,  con¬ 
sortio  cum  vaccis  in  stabulo  !  remediisque  em¬ 
piricis  aliis,  quae  in  spem  vanam  fihthisi  laboran¬ 
tes  perperam  erigunt,  non  mihi  liquet,  ideoque 
silentio  ea  praetermittere  lubet. 

iti.  Symptomata  graviora  mitiganda  sunt.- — 
Morbo  penna  prsecipiti  ad  finem  tendente,  segro- 
que  pedem  alterum  in  cymba  Charontis  ha¬ 
bente,  ne  medicus  curas  quidem  demittat :  at 
potius  symptomata  urgentiora,  tussim  videlicet, 
diarrhoeam  colliquativam,  sudores  viscidos,  de¬ 
bilitantes  signaque  febris  hecticae  alia  summis 
cum  viribus  coerceat,  aerumnas  aegri  quantum 
fieri  potest  allevet,  transitumque  e  vita  faciliorem 
praebeat. 

1.  Tussis  perpetua,  molestissimaque  tabido¬ 
rum  pulmones  per  cursum  morbi  opprimit,  ul¬ 
cerisque  sanationi  plurimum  obstat.  Stadiis 
morbi  prioribus  tussi  ope  demulcentium  muci- 
laginosarum  utpote,  quippe  quae  ventriculo  mi¬ 
nus  noceant,  succurrere  conatur  medicus  opor¬ 
tet  :  stadio  veruntamen  extremo,  cum  levamini 
soli  prospicitur,  ad  opiata  jure  decursum  est. 
Nullis,  phthisis  nunc  medicabilis  est  herbis  ;  at 
opium  libere  adhibitum,  et  tussim  compescit,  et 
dolores  lenit,  et  exitum  e  vita  ssrumnosa  placi¬ 
diorem  miseris  conciliat.  Nec  medico  metuen¬ 
dum  est,  ne  remedium  hocce,  stadio  phthise  os 

provecto,  sputo  reprimat ;  propterea  quod  ae¬ 
gro  somno  refecto,  exscreatio  facilior  evadit. 

2.  Diarrhoea  Colliquativa,  Ofiium  ad  tussim 
sedandam  non  solum  valet ;  diarrhoeae  etiam 
colliquenti  remedio  efficacissimo  est.  In  eun¬ 
dem  finem,  ad  usum  extracti  mimos  a  catechu , 
gummi  resina  kino ,  aliaque  astringentia  rite  con¬ 
fugiendum  est. 

3.  Sudoribus  viscidis,  colliquentibusque  aci¬ 
do  suljihurico  rite  diluto,  temporisque  intervallis 
idoneis  adhibito,  optime  succurritur.  Reme¬ 
dium  idem  calorem  corporis  facile  diminuit,  fe¬ 
bremque  hecticam  plusve,  minusve,  compescit, 
ideoque  ad  usum  ejus  multo  cum  commodo 
decurrendem  est.  Calor  cubiculi,  a  stragulis 

lecti  multis  pendens,  rite  evitandus  est.  Causa 

* 

effectibus  absorptionis  puris  obviam  eundi,  aci¬ 
da  vegetabilia,  succus  citri  aurantii  utpote  in 
auxilium  jure  vocanda  sunt.  Fructus  subacidi, 
recentes,  ob  vires  antisepticas  in  iis  insitas  pro 
phthisico  diarrhoea  hectica  oppresso,  saepius 
multum  faciunt. 

In  stadio  fihthiseos  ulcerato,  medicis  quibus¬ 
dam  usus  cinchoruB  officinalis  arridet.  Quod  ad 
remedium  hocce  quidem  pertinet,  siquando  as- 
gro  in  febre  fihthiseos  hectica  prosit,  remissio¬ 
nibus  matutinis,  plus  solito  evidentibus,  exacer¬ 
bationibusque  pomeridianis  gravius  urgentibus 
solummodo  adhibeatur  oportet.  Utilitate  cin - 
chona  in  hoc  stadio  morbi,  ne  medicus  quidem 
multum  nitatur. 

